Ф.И.Р.М.А. 3 е отборно състезание, в което могат да участват студенти в бакалавърски програми между първи до четвърти курс. Допускат се до участие студенти както от български, така и от чуждестранни университети.

Състезанието преминава през няколко етапа:

***1.******Регистрация***

Студентите се регистрират в отбори от двама или трима на платформата <http://young.overgas.bg/> в някое от следните направления: ***„Финанси и планиране“, „Маркетинг и продажби“, „Информационни технологии“, „Технически отдел“ и „Корпоративна социална отговорност“.***

***При регистрация всички участници трябва да попълнят кратка АНКЕТА. Отнема не повече от 3 минути.***

**Крайният срок за регистрация е 31-ви март.**

***2. Първи кръг: решаване на първи казус***

След приключване на сроковете за регистрация, платформата няма да приема нови регистрации. Следва подаване на казуси към регистрираните участници. Това ще се случва отново онлайн на адрес [**http://young.overgas.bg/**](http://young.overgas.bg/)**.**

* На **1-ви април** до всички регистрирани отбори се изпраща казус, съответстващ на направлението, за което са се регистрирали. Отборите трябва **до 7-ми април** да качат решенията на казусите си на платформата.
* Решенията се проверяват от авторите на казусите от **8-ми** **до 16-ти април**. **На 17-ти април** всеки отбор ще може да провери в личния си акаунт на платформата дали е класиран за втория финален кръг. Освен това ще бъде качена и оценъчна карта с резултата от решението на казуса. Трите отбора с най-висок резултат от всяко направление се класират за финала.
* Излъчените **15** **отбора финалисти** ще бъдат разпределени в **3 независими “фирми”**, всяка от които се състои от **5 различни „отдела“** от всяко едно направление. Финалистите ще получат информация чрез платформата за това кога и къде ще се запознаят лично с другите *отдели* от своята *фирма* (срещите ще се състоят на **18-ти и 19-ти април** в Стопански факултет на СУ).
* **На 20-ти април** на платформата ще бъде публикуван финалният казус. За изготвяне на своите решения *фирмите* разполагат с **12 дни**. Решението на всяка *фирма* е общо, но всеки *отдел* трябва да има индивидуален принос към цялостното решение. За целта в казуса ще има задания от всички области на състезанието: Техническа част, Финанси и планиране, Маркетинг и продажби, ИТ и Корпоративна социална отговорност. Решението се представя от *фирмите* под формата на PowerPoint презентация директно на финала. Жури ще оценява представянето на участниците на базата на предварително изготвени оценъчни карти.

***3. Втори финален кръг: презентации на финалистите***

* Финалът на състезанието ще се проведе **на 3-ти май (четвъртък)** в Нова конферентна зала в Ректората на СУ. Всяка от ф*ирмите* ще разполага с 30 минути за презентация, а около 10 минути са предвидени за въпроси от страна на журито. Членове на журито са представители на компаниите партньори на състезанието, както и от авторите на казусите на първи кръг.
* Журито разполага **с 25-30 минути** след края на всички презентации (кафе-пауза), за да обсъди и оцени представянето и да изчисли резултатите от попълнените оценъчни карти. **Победителите печелят стаж в компаниите партньори на състезанието. Ще има допълнителни награди за всички финалисти, осигурени от всички партньори на проекта.**

**УСПЕХ!**